## Rješenje kojim se trgovačkom društvu Magma d.d. za proizvodnju, promet i vanjsku trgovinu, Zagreb, odobrava objavljivanje podataka prilikom uvrštenja dionica u prvu kotaciju Zagrebač­ke burze

### NN 87/2007 (22.8.2007.), Rješenje kojim se trgovačkom društvu Magma d.d. za proizvodnju, promet i vanjsku trgovinu, Zagreb, odobrava objavljivanje podataka prilikom uvrštenja dionica u prvu kotaciju Zagrebač­ke burze

# HRVATSKA AGENCIJA ZA NADZOR FINANCIJSKIH USLUGA

**2695**

Na temelju odredbi članka 15. stavak 1. točka 4. alineja 1. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
broj 140/05), članka 96. stavak 4. Zakona o tržištu vrijednosnih papira
(»Narodne novine« broj 84/02 i 138/06), te članka 215. Zakona o općem upravom
postupku (»Narod­ne novine« broj 53/91 i 103/96 – Odluka Ustavnog suda Republike
Hrvatske, broj Us-248/94), Uprava Hrvatske agencije za nadzor financijskih
usluga, na temelju zahtjeva trgovačkog društva Magma d.d. za proizvodnju, promet
i vanjsku trgovinu, Zagreb, Baštijanova 52/a, za odobrenje prospekta o izdavanju
dionica javnom ponudom i objavljivanje podataka iz prospekta prilikom uvrštenja
dionica trgovačkog društva Magma d.d. za proizvodnju, promet i vanjsku trgovinu,
Zagreb, Baštijanova 52/a, u prvu kotaciju Zagrebačke burze, na sjednici održanoj
2. kolovoza 2007. godine donijela je

## RJEŠENJE

1. Trgovačkom društvu Magma d.d. za proizvodnju, promet i vanj­sku trgovinu,
Zagreb, Baštijanova 52/a, odobrava se objavljivanje podataka prilikom uvrštenja
dionica u prvu kotaciju Zagrebačke burze.
2. Ovo rješenje objavit će se u »Narodnim novinama«.

```
Obrazloženje
```

I/ Trgovačko društvo MAGMA d.d. za proizvodnju, promet i vanjsku trgovinu,
Zagreb, Baštijanova 52/a (daljnje u tekstu: Izdavatelj), podnijelo je Hrvatskoj
agenciji za nadzor financijskih usluga (daljnje u tekstu: Agencija), dana 30.
ožujka 2007. godine, Zahtjev za odobrenje prospekta o izdavanju redovnih dionica
javnom ponudom i odobrenje objavljivanja podataka iz prospekta prilikom
uvrštenja dionica Izdavatelja u prvu kotaciju Zagrebačke burze, te
dokumentaciju, sukladno Zakonu o tržištu vrijednosnih papira (daljnje tekstu:
Zakon) i Pravilniku o sadržaju zahtjeva i prilozima za odobrenje prospekta i
skraćenom prospektu (»Narodne novine« broj 118/03, dalje u tekstu: Pravilnik), a
dana 3. travnja te 28. i 29. svibnja 2007. godine, zatražene izmjene i dopune
prospekta i dokumentacije.
Rješenjem Agencije od 30. svibnja 2007. godine, usvojen je zahtjev Izdavatelja
za odobrenje prospekta o izdavanju 360.000 redovnih dionica na ime, u
nematerijaliziranom obliku, javnom ponudom, ukupne vrijednosti 3.600.000,00
kuna, pojedinačne nominalne vrijednosti 10,00 kuna po dionici, dok je o zahtjevu
Izdavatelja za objavljivanje podataka prilikom uvrštenja dionica u prvu kotaciju
Zagrebačke burze, sukladno odredbi članka 215. Zakona o općem upravnom postupku,
odlučeno da će se donijeti drugo rješenje, nakon okončanja postupka, odnosno
nakon što Izdavatelj Agenciji dostavi obavijest o broju i postotku upisanih i
uplaćenih dionica te osobama koje su upisale i uplatile dionice, obavijest o
upisu povećanja temeljnog kapitala u sudskom registru nadležnog trgovačkog suda
i obavijest o provedbi korporativne akcije povećanja temeljnog kapitala u
Središnjoj depozitarnoj agenciji, te podatke koje je prilikom uvrštenja obvezan
objaviti sukladno odredbi članka 96. stavak 1. Zakona.
U provedenom postupku utvrđeno je da je Izdavatelj, podnescima od 19., 23. i 27.
srpnja te 1. kolovoza 2007. godine, dostavio naprijed navedenu dokumentaciju.
Nadalje je utvrđeno da dostavljeni prospekt sadrži sve podatke koji su Zakonom
propisani za sadržaj prospekta izdanja vrijednosnih papira, a u svezi s člankom
96. stavak 1. Zakona.
Slijedom navedenog, sukladno odredbi članka 96. stavak 4. Zakona i članka 215.
Zakona o općem upravom postupku, odlučeno je kao u točki 1. izrjeke ovog
rješenja.
II/ Izdavatelj je uplatio naknadu i administrativnu pristojbu sukladno odredbi
članka 4. stavak 4. točka 3. Pravilnika o vrsti i visini naknada i
administrativnih pristojbi Hrvatske agencije za nadzor financijskih usluga
(»Narodne novine« broj 45/06 i 11/07).
III/ Na temelju odredbe članka 8. stavak 3. Zakona o Hrvatskoj agenciji za
nadzor financijskih usluga, ovo rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa: UP/I-451-04/07-11/7
Urbroj: 326-111/07-17
Zagreb, 2. kolovoza 2007.

Član Uprave
**Ivan Vrljić**, v. r.

Rješenje, NN 87/2007-2695
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)